62014TJ0812_INF
Απόφαση του Γενικού Δικαστηρίου (δεύτερο τμήμα) της 19ης Δεκεμβρίου 2019 – BPC Lux 2 κ.λπ. κατά Επιτροπής
(Υπόθεση T-812/14 RENV)
«Κρατικές ενισχύσεις – Ενίσχυση των πορτογαλικών αρχών για την εξυγίανση του χρηματοπιστωτικού ιδρύματος Banco Espírito Santo – Δημιουργία και κεφαλαιοποίηση μεταβατικού πιστωτικού ιδρύματος – Απόφαση που κηρύσσει την ενίσχυση συμβατή με την εσωτερική αγορά – Έλλειψη εννόμου συμφέροντος – Απαράδεκτο»
1.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής με την οποία διαπιστώνεται το συμβατό κρατικής ενισχύσεως με την εσωτερική αγορά χωρίς να κινηθεί επίσημη διαδικασία εξετάσεως – Προσφυγή ασκηθείσα από πιστωτές τράπεζας η οποία έχει υπαχθεί σε διαδικασία εξυγιάνσεως – Ιδιότητα του ενδιαφερομένου κατά την έννοια του άρθρου 108, παράγραφος 2, ΣΛΕΕ – Κριτήρια – Έμμεσα αποτελέσματα της προσβαλλομένης αποφάσεως επί της αξίας των ομολόγων – Απαράδεκτο
(Άρθρα 108 § 2 και 263, εδ. 4, ΣΛΕΕ· κανονισμός 659/1999 του Συμβουλίου, άρθρο 1, στοιχείο ηʹ)
(βλ. σκέψεις 56-67)
2.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής με την οποία διαπιστώνεται το συμβατό κρατικής ενισχύσεως με την εσωτερική αγορά χωρίς να κινηθεί επίσημη διαδικασία εξετάσεως – Προσφυγή ασκηθείσα από πιστωτές τράπεζας η οποία έχει υπαχθεί σε διαδικασία εξυγιάνσεως – Ενίσχυση συνιστάμενη σε εισφορά κεφαλαίου σε μεταβατικό πιστωτικό ίδρυμα συσταθέν στο πλαίσιο της διαδικασίας εξυγιάνσεως – Απουσία άμεσου επηρεασμού – Απαράδεκτο
(Άρθρο 263, εδ. 4, ΣΛΕΕ)
(βλ. σκέψεις 68-71)
Αντικείμενο
Προσφυγή βάσει του άρθρου 263 ΣΛΕΕ με αίτημα την ακύρωση της αποφάσεως C(2014) 5682 τελικό της Επιτροπής, της 3ης Αυγούστου 2014, σχετικά με την κρατική ενίσχυση SA.39250 (2014/N) – Πορτογαλία – Εξυγίανση της Βanco Espírito Santo, SA.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή ως απαράδεκτη.
2)
Καταδικάζει την BPC Lux 2 Sàrl και τις λοιπές προσφεύγουσες των οποίων τα ονόματα παρατίθενται στο παράρτημα να φέρουν, πέραν των δικαστικών εξόδων τους, και τα δικαστικά έξοδα στα οποία υποβλήθηκε η Ευρωπαϊκή Επιτροπή στη διαδικασία των ασφαλιστικών μέτρων, στην πρωτοβάθμια δίκη και στην κατ’ αναίρεση δίκη.
3)
Η Επιτροπή φέρει τα δικαστικά έξοδα στα οποία υποβλήθηκε στην κατ’ αναίρεση δίκη.
4)
Η Πορτογαλική Δημοκρατία φέρει τα δικαστικά της έξοδα.